Document ID: 31999R0101

Komisijas Regula (EK) Nr. 101/1999
(1999. gada 15. janvāris),
ar ko groza Regulu (EEK) Nr. 3143/85 par intervences sviesta, kas paredzēts tiešam patēriņam iebiezināta sviesta veidā, pārdošanu par pazeminātām cenām un Regulu (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas paredzēts tiešam patēriņam Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 6. panta 6. punktu un 7.a panta 3. punktu,
tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EK) Nr. 1802/95 [4], noteikts intervences sviestu, kas paredzēts tiešam patēriņam Kopienā, pārdot par pazeminātām cenām iebiezināta sviesta veidā; tā kā šī sistēma būs spēkā tik ilgi, kamēr pietiks intervences noliktavās esošā sviesta krājumu; tā kā ar Komisijas Regulu (EEK) Nr. 429/90 [5], kurā jaunākie grozījumi izdarīti ar Regulu (EK) Nr. 417/98 [6], paredzēts uzaicinājuma uz konkursu kārtībā piešķirt atbalstu par iebiezinātu sviestu, kas iegūts no tirgū esošā sviesta vai krējuma un ir paredzēts tiešam patēriņam Kopienā; tā kā ar šīm regulām un Komisijas 1997. gada 15. decembra Regulu (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, kas izmantojami mīklas izstrādājumu, saldējuma un citu pārtikas produktu ražošanā [7], kurā jaunākie grozījumi izdarīti ar Regulu (EK) Nr. 1982/98 [8], paredzēts iebiezinātam sviestam pievienot indikatorus, lai nodrošinātu galaprodukta pareizu izmantošanu; tā kā būtu jāparedz, ka gadījumos, kad nav ievērots šajās regulās minēto ķīmisko indikatoru procentuālais saturs, piemēro vienādus ierobežojumus un etalonmetodes;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EEK) Nr. 3143/85 9. panta 2. punkta otro daļu aizstāj ar šo:
"Ja tomēr, piemēram, nevienmērīgā sadalījuma dēļ konstatē, ka jebkura produkta, kas minēts 5. panta 2. punktā, saturs ir lielāks par 5 % noteiktā minimālā daudzuma, bet mazāks par 30 %, tad pārstrādes nodrošinājumu ietur 1,5 % apmērā par katru procenta punktu zem noteiktā minimālā daudzuma."
2. Regulas (EEK) Nr. 429/90 8. panta 4. punktā "20 %" aizstāj ar "30 %".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 15. janvārī

Labels: 3
17